|  |  |  |
| --- | --- | --- |
|  | ΕΛΛΗΝΙΚΗ ΔΗΜΟΚΡΑΤΙΑΤΕΧΝΟΛΟΓΙΚΟΕΚΠΑΙΔΕΥΤΙΚΟΙΔΡΥΜΑ (Τ.Ε.Ι.) **ΑΘΗΝΑΣ** | ΕΝΙΣΧΥΣΗ ΕΥΝΗΤΙΚΩΝ  ΟΜΑΔΩΝ ΣΤΑ TEI |



**ΠΡΩΤΟΚΟΛΛΟ ΣΥΝΕΡΓΑΣΙΑΣ**

**Μεταξύ**

|  |  |  |
| --- | --- | --- |
|  |  | του ΤΕΙ Αθήνας στα πλαίσια του **υποέργου 32 με τίτλο «Ολοκληρωμένο Σύστημα Ακτοπλοϊκών Συγκοινωνιών για τα νησιά του Αιγαίου» της Πράξης «Αρχιμήδης ΙΙΙ – Ενίσχυση ερευνητικών ομάδων στο ΤΕΙ Αθήνας»** |

**και**

**του Δήμου Αντιπάρου**

Στο Αιγάλεω σήμερα 19 Μαρτίου 2015 και ημέρα Πέμπτη,

* η Πράξης «Αρχιμήδης ΙΙΙ – Ενίσχυση ερευνητικών ομάδων στο ΤΕΙ Αθήνας» εκπροσωπούμενη από τον καθηγητή Δ. Τριάντη, Ιδρυματικό Υπεύθυνο της Πράξης, Αναπληρωτή Προέδρου και Πρόεδρο της Επιτροπής Εκπαίδευσης και Ερευνών
* το Υποέργο 32 εκπροσωπούμενο από τον καθηγητή Δ. Πανταζή, Επιστημονικό Υπεύθυνο του Υποέργου με τίτλο «Ολοκληρωμένο Σύστημα Ακτοπλοϊκών Συγκοινωνιών για τα νησιά του Αιγαίου», που υλοποιείται από την ερευνητική ομάδα SOCRATES (Society for Organizations Cartography Remote sensing / Road Design and Applications using Technology / Transport Engineering on Earth and Space) και
* τον Δήμο Αντιπάρου εκπροσωπούμενο από τον Δήμαρχο Τ. Φαρούπο, οι οποίοι θα καλούνται εφεξής τα μέρη

**συναποφασίζουν τα παρακάτω:**

**Άρθρο 1ο: Προοίμιο**

Στα πλαίσια του προγράμματος Αρχιμήδης ΙΙΙ και του υποέργου 32 με τίτλο «Ολοκληρωμένο Σύστημα Ακτοπλοϊκών Συγκοινωνιών για τα νησιά του Αιγαίου», και με δεδομένο το κοινό ενδιαφέρον των δύο μερών για την ανάπτυξη ενός τέτοιου συστήματος, η ερευνητική ομάδα του έργου SOCRATES και ο Δήμος Αντιπάρου, δηλώνουν τη θέληση τους να συνεργαστούν τους και να συντονίσουν τη δράση τους στα πλαίσια αυτού του ερευνητικού με την υπογραφή του παρόντος Πρωτοκόλλου Συνεργασίας, σε θέματα που αφορούν την παρουσίαση και τη χρήση του συστήματος για τη δημιουργία νέων ακτοπλοϊκών γραμμών ή την τροποποίηση των υπαρχόντων.

**Άρθρο 2ο: Αντικείμενο της Συνεργασίας**

1. **Γενική παρουσίαση του συστήματος στο Δήμο Αντιπάρου**

Προβλέπεται η γενική παρουσίαση του συστήματος στο Δήμου Αντιπάρου με μορφή «συνεδρίασης εργασίας / κλειστής ημερίδας» με μετάβαση ερευνητών στην Αντίπαρο όπως και για όλες τις παρακάτω ενέργειες εκτός από την ενέργεια 5.

1. **Ειδική παρουσίαση των δυνατοτήτων του υποσυστήματος σχεδίασης νέων ακτοπλοϊκών γραμμών**

Διάλογος με ερωτήσεις και απαντήσεις. Καταγραφή των παρατηρήσεων.

1. **Παρουσίαση θεματικών χαρτών και ιδεών για ένα ολοκληρωμένο ακτοπλοϊκό σύστημα στο Αιγαίο.**

Διάλογος με ερωτήσεις και απαντήσεις. Καταγραφή των παρατηρήσεων.

1. **Παρουσίαση δυνατοτήτων επέκτασης του συστήματος για μεταφορά ασθενών και αντιμετώπιση αναγκών έκτακτων ακτοπλοϊκών μεταφορών / συγκοινωνιών σε περίπτωση φυσικών καταστροφών**

Διάλογος με ερωτήσεις και απαντήσεις. Καταγραφή των παρατηρήσεων.

1. **Έγγραφη απάντηση στο Δήμο Αντιπάρου και ενδεχόμενη ενσωμάτωση των παρατηρήσεων στην τελική έκδοση του συστήματος**

**Άρθρο 3ο: Υποχρεώσεις και Δικαιώματα των Συμβαλλόμενων**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

1. Η ερευνητική ομάδα SOCRATES αναλαμβάνει:

* Να κάνει γενική παρουσίαση του συστήματος στο δήμο Αντιπάρου
* Να κάνει ειδική παρουσίαση των δυνατοτήτων του υποσυστήματος σχεδίασης νέων ακτοπλοϊκών γραμμών, των σχετικών χαρτών, και των μελλοντικών επεκτάσεων του συστήματος.
* Να καταγράψει όλες τις ερωτήσεις και παρατηρήσεις επι του συστήματος
* Να απαντήσει εγγράφως σε όλες τις ερωτήσεις του δήμου Αντιπάρου για το σύστημα
* Να ενσωματώσει στο σύστημα τις παρατηρήσεις/επεκτάσεις / τροποποιήσεις για τις οποίες αυτό είναι εφικτό να γίνει
* Να αναρτήσει το παρόν Πρωτόκολλο Συνεργασίας στο δικτυακό τόπο του ΤΕΙ Αθήνας

1. Ο Δήμος Αντιπάρου αναλαμβάνει:

* Να παραχωρήσει κατάλληλο χώρο για την παρουσίαση του συστήματος κατά την διάρκεια μιας ημέρας
* Να διατυπώσει την άποψή του για τα σύστημα και να προτείνει βελτιώσεις και κριτικές παρατηρήσεις
* Να διατυπώσει τις σκέψεις, επιθυμίες και παρατηρήσεις του σε σχέση με τις ακτοπλοϊκές συγκοινωνίες της Αντιπάρου τόσο με λιμάνια στην ηπειρωτική χώρα όσο και με κοντινά ή πιο μακρινά νησιά.
* Να διατυπώσει τις σκέψεις, επιθυμίες και παρατηρήσεις του για την υπάρχουσα κατάσταση όσον αφορά την μεταφορά ασθενών μέσω ακτοπλοϊκών συγκοινωνιών
* Να διατυπώσει τις σκέψεις, επιθυμίες και παρατηρήσεις του όσον αφορά τις ακτοπλοικές συγκοινωνίες σε περίπτωση φυσικών ή άλλων καταστροφών

***Άρθρο 4ο: Διάρκεια***

Το παρόν Πρωτόκολλο Συνεργασίας θα βρίσκεται σε ισχύ μέχρι τη λήξη του Υποέργου 32 με τίτλο «Ολοκληρωμένο Σύστημα Ακτοπλοϊκών Συγκοινωνιών για τα νησιά του Αιγαίου» της Πράξης «Αρχιμήδης ΙΙΙ – Ενίσχυση ερευνητικών ομάδων στο ΤΕΙ Αθήνας» η οποία ορίζεται ως η 15η Οκτωβρίου 2015.

Δύναται να ανανεωθεί κατόπιν σχετικής εκδήλωσης ενδιαφέροντος από τα συμβαλλόμενα μέρη.

***Άρθρο 5ο: Ακροτελεύτιο***

Το παρόν πρωτόκολλο συνεργασίας έχει συνταχθεί σε δύο πρωτότυπα εκ των οποίων το ένα αποδόθηκε στο Δήμο Αντιπάρου και το άλλο το έλαβε η ερευνητική ομάδα SOCRATES του ΤΕΙ Αθήνας που συνυπογράφει το παρόν πρωτόκολλο για τη διατήρηση σχετικού αρχείου και την ανάρτησή του στον δικτυακό του τόπο.

***Τα Συμβαλλόμενα μέρη***

|  |  |
| --- | --- |
| **Για την Πράξη «Αρχιμήδης ΙΙΙ –**  **Ενίσχυση ερευνητικών ομάδων στο ΤΕΙ Αθήνας»**  Καθηγητής Δ. Τριάντης  Ιδρυματικό Υπεύθυνο της Πράξης,  Αναπληρωτής Προέδρου και Πρόεδρος της Επιτροπής Εκπαίδευσης και Ερευνών | **Για τον Δήμο Αντιπάρου**  Τ. Φαρούπος  Δήμαρχος Πάρου |
| **Για το ερευνητική ομάδα SOCRATES**  Δήμος Πανταζής  Καθηγητής, Επιστημονικός  Υπεύθυνος υποέργου 32 |  |